**SVEUČILIŠTE U RIJECI**

**MEDICINSKI FAKULTET**

**raspisuje**

**NATJEČAJ**

**za upis na sveučilišne specijalističke studije**

**1) Biomedicina razvojne dobi – 20 polaznika**

Sveučilišni specijalistički studij Biomedicina razvojne dobi organizira se za doktore medicine s odobrenjem za samostalan rad, koji su na specijalizaciji iz pedijatrije.

**2) Anesteziologija, reanimatologija i intenzivna medicina – 20 polaznika**

Sveučilišni specijalistički studij Anesteziologija, reanimatologija i intenzivna medicina organizira se za doktore medicine s odobrenjem za samostalan rad, koji su na specijalizaciji iz anesteziologije, reanimatologije i intenzivne medicine.

**3)** **Obiteljska medicina - 20 polaznika**

Sveučilišni specijalistički studiji Obiteljska medicina organizira se za doktore medicine s odobrenjem za samostalan rad, koji su na specijalizaciji iz obiteljske medicine.

1. **Gastroenterologija - 12 polaznika**

Sveučilišni specijalistički studiji Gastroenterologija organizira se za doktore medicine s odobrenjem za samostalan rad, koji su na specijalizaciji iz gastroenterologije.

1. **Sportska i rehabilitacijska medicina – 30 polaznika**

Sveučilišni specijalistički studij Sportska i rehabilitacijska medicina organizira se za polaznike koji su završili diplomski sveučilišni studij ili integrirani preddiplomski i diplomski sveučilišni studij te specijalistički diplomski stručni studij biomedicinskog i zdravstvenog područja (sva polja) i studiji iz područja društvenih znanosti (polje kineziologije i psihologije).

Prednost za upis imaju pristupnici, koji su ostvarili najmanje jednogodišnje radno iskustvo u djelatnosti zdravstva, sporta i rehabilitacije, a imali su prosječnu ocjenu iznad 3,5 na prethodnim razinama studija.

Pristupnici na natječaj trebaju priložiti:

1. prijavu, koja se podnosi na propisanom obrascu, a može se dobiti u Referadi za specijalističke studije i cjeloživotno obrazovanje i na mrežnim stranicama Medicinskog fakulteta u Rijeci
2. ovjerenu presliku diplome o završenom fakultetu / rješenje Sveučilišta u Rijeci o priznavanju inozemnih visokoškolskih kvalifikacija
3. potvrdu o položenom stručnom ispitu / Odobrenje za samostalan rad Hrvatske liječničke komore (za studijske programe pod brojem 1-4)
4. rješenje o odobrenju specijalizacije / dokaz o položenom specijalističkom ispitu

(za studijske programe pod brojem 1-4)

1. dokaz o poznavanju engleskog jezika
2. potvrdu ustanove ili izjavu pristupnika u pisanom obliku o plaćanju školarine
3. prosjek ocjena završenog studija
4. dokaz o državljanstvu.

Školarina za sveučilišne specijalističke studije iznosi:

* **3.600,00 eura** za sveučilišne specijalističke studije čijim se završetkom stječe **60 ECTS bodova** (Biomedicina razvojne dobi; Anesteziologija, reanimatologija i intenzivna medicina; Obiteljska medicina; Gastroenterologija)
* **5.400,00 eura** za sveučilišni specijalistički studij čijim se završetkom stječe **90 ECTS bodova** (Sportska i rehabilitacijska medicina)

Upisnina za upis u prvu godinu studija sukladno Odluci Senata Sveučilišta u Rijeci o visini upisnina i njihovom namjenskom rasporedu u akademskoj godini 2025./2026. iznosi 55,50 eura.

Strani državljani, kao i državljani Republike Hrvatske koji su stekli inozemnu diplomu, obvezni su prije upisa provesti postupak priznavanja inozemnih visokoškolskih kvalifikacija pri Sveučilištu u Rijeci.

Prijave na natječaj podnose se na adresu: Medicinski fakultet u Rijeci, Referada za specijalističke studije i cjeloživotno obrazovanje, Braće Branchetta 20, 51000 Rijeka.

**Rok za podnošenje prijava je 22. kolovoza 2025.**

Dodatne obavijesti mogu se dobiti u Referadi za specijalističke studije i cjeloživotno obrazovanje Medicinskog fakulteta u Rijeci, tel: 051/651-229 i 051/584-805.